CELEX: 32015D1943
Language: fi
Date: 2015-10-27 00:00:00
Title: Komission täytäntöönpanopäätös (EU) 2015/1943, annettu 27 päivänä lokakuuta 2015, komission täytäntöönpanopäätöksen 2014/909/EU muuttamisesta pidentämällä suojatoimenpiteiden soveltamisaikaa Italiassa esiintyvän pienen pesäkuoriaisen osalta (tiedoksiannettu numerolla C(2015) 7330) (ETA:n kannalta merkityksellinen teksti)

29.10.2015   
            
            
               FI
            
            
               Euroopan unionin virallinen lehti
            
            
               L 283/11
            
         KOMISSION TÄYTÄNTÖÖNPANOPÄÄTÖS (EU) 2015/1943,
   annettu 27 päivänä lokakuuta 2015,
   komission täytäntöönpanopäätöksen 2014/909/EU muuttamisesta pidentämällä suojatoimenpiteiden soveltamisaikaa Italiassa esiintyvän pienen pesäkuoriaisen osalta
   
      
         (tiedoksiannettu numerolla C(2015) 7330)
      
   
   (Ainoastaan italiankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätöksellä 2014/909/EU (3) vahvistettiin tiettyjä suojatoimenpiteitä sen jälkeen, kun Italia oli ilmoittanut pienen pesäkuoriaisen (Aethina tumida) esiintymisestä Calabrian ja Sisilian alueilla. Sitä sovelletaan 30 päivään marraskuuta 2015.
            
         
               (2)
            
            
               Italia ilmoitti 16 päivänä syyskuuta 2015 komissiolle, että täytäntöönpanopäätöksen 2014/909/EU mukaisesti suoritetuissa tarkastuksissa ja epidemiologisissa tutkimuksissa sekä pienen pesäkuoriaisen esiintymistä kyseisillä Italian alueilla koskevassa aktiivisessa seurannassa on havaittu uusia esiintymiä Calabriassa.
            
         
               (3)
            
            
               Maailman eläintautijärjestön (OIE) vahvistamissa kansainvälisissä standardeissa suositellaan tekemään vuosittain kartoituksia, ennen kuin aluetta voidaan jälleen pitää tuholaisesta vapaana. On vaikea saada tarkkaa kuvaa pienen pesäkuoriaisen esiintymistä koskevasta epidemiologisesta kehityksestä, sillä oireet saattavat jäädä huomaamatta ja myös villimehiläisten yhdyskunnat voivat joutua tuhoojan saastuttamiksi. Aiemmin vuonna 2014 raportoidut esiintymät Italiassa havaittiin syksyllä, syyskuun ja joulukuun välisenä aikana. Siksi nykyisen vuosittaisen kartoituksen olisi katettava vuoden 2015 syyskausi kokonaisuudessaan ja tulevan vuosittaisen kartoituksen olisi katettava vuoden 2016 syyskausi kokonaisuudessaan.
            
         
               (4)
            
            
               Epidemiologista tilannetta kyseisillä Italian alueilla ei ole vielä vahvistettu eikä käytettävissä ole lisätietoja nykyisestä ja tulevasta kartoituksesta, ja näin ollen on tarpeen pidentää täytäntöönpanopäätöksessä 2014/909/EU säädettyjen toimenpiteiden soveltamisaikaa vielä joillakin kuukausilla marraskuun 2016 lopusta, jolloin seuraavan mehiläishoitokauden arvioidaan päättyvän.
            
         
               (5)
            
            
               Soveltamisaikaa ja käyttöön otettuja toimenpiteitä olisi tarkasteltava uudelleen milloin tahansa, kun on saatu uutta tietoa kyseisten Italian alueiden epidemiologisesta tilanteesta.
            
         
               (6)
            
            
               Sen vuoksi täytäntöönpanopäätöstä 2014/909/EU olisi muutettava.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2014/909/EU 4 artikla seuraavasti:
   
      ”4 artikla
      Tätä päätöstä sovelletaan 31 päivään maaliskuuta 2017 asti.”
   
   2 artikla
   Tämä päätös on osoitettu Italian tasavallalle.
   
      Tehty Brysselissä 27 päivänä lokakuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös 2014/909/EU, annettu 12 päivänä joulukuuta 2014, pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (EUVL L 359, 16.12.2014, s. 161).